Diari Oficial de la Generalitat Valenciana


Sumari del DOGV 322, del 27-12-1985 (1985/805489)

DECRET 49/1985, de 6 de desembre, del President de la Generalitat Valenciana, delegant en el Subsecretari de Govern de la Presidència del Govern Valencià, funcions en matèria de personal.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/12/06/49b/dof/vci/html**

### Dades del document

Número de DOGV
:   322

Data del DOGV
:   27-12-1985

Secció del DOGV
:   DISPOSICIONS GENERALS

Número del document
:   1985/805489


Data del document
:   06-12-1985

Organisme emissor
:   Presidència de la Generalitat

Tipus de document
:   Decret

Descriptors 

:   * Conselleria Presidència
    * legislació
    * competència administrativa
    * administració del personal
    * delegació de poders

Decret 49/1985, de 6 de desembre, del president de la Generalitat Valenciana, delegant en el subsecretari de Govern Valencià, funcions en matèria de personal.  
L'article tercer del Decret del Consell 152/1985, de 4 d'octubre, pel qual és aprovat el Reglament Orgànic i Funcional de la Presidència, atribueix al President de la Generalitat Valenciana, en relació amb l'àrea executiva de la Presidència, les funcions que corresponen als Consellers en virtut de l'article 35 de la Llei 5/1983, de 30 de desembre, de Govern Valencià.   
En tant que es desplega reglamentàriament la Llei 10/1985, de 31 de juliol, de la Generalitat Valenciana, de la Funció Pública Valenciana, correspon als Consellers, en l'àmbit dels seus Departaments, el nomenament de funcionaris per a la provisió de llocs de treball mitjançant el sistema de lliure designació, funció que s'articula per aplicació supletòria de la legislació estatal que l'atribueix als Ministres.   
La finalitat de dotar d'agilitat el funcionament dels serveis generals de la Presidència, de manera que redunde en una eficaç gestió, fa necessària la delegació, en el Subsecretari de Govern, del nomenament dels funcionaris per a llocs de treball de lliure designació i de totes aquelles funcions que, en matèria de personal propi del Departament atribueix la legislació autonòmica en desplegament de l'article 35 de la Llei 5/1983.   
En atenció d'aquests motius, i d'acord amb el que preveu l'article 68.1 i 3 de la Llei de Govern Valencià,   
DECRETE:   
Article primer  
Delegue en el Subsecretari de Govern de la Presidència del Govern Valencià l'exercici de les funcions següents:   
a) Nomenament i separació de funcionaris de la Presidència per a l'ocupació de llocs de treball a cobrir mitjançant el sistema de lliure designació, en termes de l'article 20.1 i 2 de la Llei 10/1985, de la Generalitat Valenciana, i sense perjudici de l que estable ix l'article 6 del mateix cos legal.   
b) I en general, totes aquelles funcions que la legislació vigent atribuesca en cada moment al President de la Generalitat en matèria de personal, desplegant l'article 35 de la Llei de Govern Valencià.   
Aquesta delegació de funcions no inclou les competències que l'article 23 de la Llei 10/1985, de la Funció Pública Valenciana atribueix al President de la Generalitat Valenciana com a màxima autoritat en matèria de funció publica.   
Article segon  
L'exercici de la delegació s'ajustarà a tot allò que disposen els articles 68 de la Llei de Govern Valencià i 93.4 i 118 de la Llei de Procediment Administratiu.   
DISPOSICIO FINAL  
Aquest Decret entrarà en vigor el mateix dia en què siga publicat al Diari Oficial de la Generalitat Valenciana.   
València, 6 de desembre de 1985.   
El President de la Generalitat,  
JOAN LERMA I BLASCO


Còpia Permalink ELI